U-I-277/07
Natisni
Opravilna št.:
U-I-277/07
Datum odločitve:
4. 12. 2008
ECLI:
ECLI:SI:USRS:2008:U.I.277.07
Akt:
Zakon o usklajevanju transferjev posameznikom in gospodinjstvom v Republiki Sloveniji (Uradni list RS, št. 114/07 in 71/08) (ZUTPG), 12. al. 1. tč. 2. odst. 3. čl.
Izrek:
Postopek za preizkus pobude za začetek postopka za oceno ustavnosti dvanajste alineje 1. točke drugega odstavka 3. člena Zakona o usklajevanju transferjev posameznikom in gospodinjstvom v Republiki Sloveniji (Uradni list RS, št. 114/07 in 71/08) se ustavi.
Evidenčni stavek:
Postopek za oceno ustavnosti predpisa se ustavi, če predlagatelj v roku, ki ga določi Ustavno sodišče, ne da podatkov, potrebnih za nadaljevanje postopka.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
Pravna podlaga:
Člen 25.4.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Mirko Pirc, Koper
Datum vloge:
29. 10. 2007
Vrsta odločitve:
sklep
Vrsta rešitve:
ustavitev
Dokument:
US28441
Dokument v PDF obliki:
U-I-277-07.pdf
72 KB
Prenesite datoteko
U-I-277/07-5
4. 12. 2008
SKLEP
Ustavno sodišče je v postopku za preizkus pobude Mirka Pirca, Koper, na seji 4. decembra 2008
sklenilo:
Postopek za preizkus pobude za začetek postopka za oceno ustavnosti dvanajste alineje 1. točke drugega odstavka 3. člena Zakona o usklajevanju transferjev posameznikom in gospodinjstvom v Republiki Sloveniji (Uradni list RS, št. 114/07 in 71/08) se ustavi.
Obrazložitev
1. Pobudnik po vsebini izpodbija dvanajsto alinejo 1. točke drugega odstavka 3. člena Zakona o usklajevanju transferjev posameznikom in gospodinjstvom v Republiki Sloveniji (v nadaljevanju ZUTPG), ki invalidnino po 20. členu Zakona o vojnih invalidih (Uradni list RS, št. 63/95 in nasl. – ZVojI) umešča med transferje, ki se usklajujejo na način, ki ga določa prvi odstavek izpodbijanega 3. člena. Ker so se pred uveljavitvijo ZUTPG invalidnine usklajevale tako kot pokojnine, pobudnik meni, da po uveljavitvi izpodbijane ureditve invalidnina ni več odškodnina za poškodbo, pridobljeno pri obrambi domovine, temveč je socialna podpora.
2. V času, ko je tekel postopek pred Ustavnim sodiščem, je bil uveljavljen Zakon o spremembah in dopolnitvah Zakona o usklajevanju transferjev posameznikom in gospodinjstvom v Republiki Sloveniji (Uradni list RS, št. 71/08 – ZUTPG-A), s katerim je bil spremenjen prvi odstavek 3. člena ZUTPG, sprememba pa se odraža tudi na transferju po 1. točki drugega odstavka tega člena. Ustavno sodišče je zato pobudnika na podlagi tretjega odstavka 24.b člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) z dopisom z dne 28. 10. 2008 pozvalo, naj izkaže okoliščine, iz katerih bo razvidno, da predpis še vedno posega v njegove pravice, pravne interese oziroma v njegov pravni položaj. Hkrati ga je opozorilo, da bo postopek ustavilo, če v danem roku ne bo dal zahtevanih pojasnil in podatkov.
3. Pobudnik na poziv ni odgovoril. Zato je Ustavno sodišče postopek ustavilo.
4. Ustavno sodišče je sprejelo ta sklep na podlagi druge alineje četrtega odstavka 25. člena ZUstS v sestavi: predsednik Jože Tratnik ter sodnice in sodnika mag. Marta Klampfer, mag. Marija Krisper Kramberger, mag. Miroslav Mozetič, Jasna Pogačar, in Jan Zobec. Sklep je sprejelo soglasno.
Jože Tratnik
Predsednik